Държавен вестник, бр. 16, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  16
Чл. 60б. (1) Съвместното оперативно команд­
ване е структура за планиране и водене на опе­
рации на територията на страната и извън нея. 
(2) Съвместното оперативно командване: 
1. разработва планове за операции на въ­
оръжените сили в мирно и във военно време; 
2. провежда съвместната подготовка на 
Българската армия; 
3. осъществява оперативното управление на 
дежурните сили и средства от Българската армия; 
4. координира участието на формирования 
от Българската армия в съвместната подго­
товка със силите на съюзниците от НАТО и 
Европейския съюз; 
5. събира, анализира и обобщава опита от 
участието на въоръжените сили в мисии, опе­
рации, учения и тренировки с цел прилагането 
му при подготовката на въоръжените сили. 
Чл. 60в. (1) Видовете въоръжени сили по 
чл. 60а, ал. 2 са Сухопътните войски, Воен­
новъздушните сили и Военноморските сили.
(2) Видовете въоръжени сили се ръководят 
съответно от началници на Сухопътните войски, 
на Военновъздушните сили и на Военноморските 
сили, които се подпомагат в своята дейност от 
заместници и от щабове.
Чл. 60г. Формированията за подготовка, 
поддръжка и логистично осигуряване по чл. 60а, 
ал. 2 могат да бъдат в състава на видовете 
въоръжени сили или на пряко подчинение на 
началника на отбраната.	
Чл. 60д. Организационната структура, ор­
ганите за управление, подчинеността, числе­
ността, дислокацията, въоръжението, техниката 
и материалните средства на Съвместното 
оперативно командване, видовете въоръжени 
сили и формированията за подготовка, под­
дръжка и логистично осигуряване от състава 
на Българската армия, както и на резерва на 
въоръжените сили се определят с плана за 
развитие на въоръжените сили.“ 
§ 20. В чл. 71 се създава ал. 4:
„(4) Срокът на командировката по ал. 1 може 
еднократно без съгласие на военнослужещия 
да бъде удължаван до 30 календарни дни със 
заповед на министъра на отбраната по мотиви­
рано предложение на началника на отбраната.“
§ 21. В чл. 72, ал. 3 думата „подчинение“ 
се заменя с „управление“.
§ 22. Наименованието на глава четвърта 
се изменя така: „Управление на Министер­
ството на отбраната, на структурите на пряко 
подчинение на министъра на отбраната и на 
Българската армия“.
§ 23. Член 77 се изменя така:
„Чл. 77. (1) Министерството на отбраната 
подпомага министъра на отбраната при из­
пълнение на правомощията му като централен 
едноличен орган на изпълнителната власт и в 
дейността му по ръководство и командване на 
въоръжените сили.
(2) Министерството на отбраната включва:
1. Щаб на отбраната;
2. обща администрация;
3. специализирана администрация.“
§ 24. Член 78 се изменя така:
„Чл. 78. Структури на пряко подчинение на 
министъра на отбраната са служба „Военна 
информация“, служба „Военна полиция“, во­
енните академии и висшите военни училища, 
Военномедицинската академия, Националната 
гвардейска част, Националният военноистори­
чески музей и други структури, създадени със 
закон или с акт на Министерския съвет.“
§ 25. Член 79 се изменя така:
„Чл. 79. (1) Постоянният секретар на отбра­
ната е висшият държавен служител в Минис­
терството на отбраната.
(2) За постоянен секретар на отбраната може 
да бъде назначен държавен служител, който е 
изпълнявал ръководна длъжност в държавната 
администрация не по-малко от три години, при 
атестиране е получил най-високата оценка в 
сравнение с останалите кандидати или е бил 
орган на изпълнителната власт по смисъла на 
Закона за администрацията, който е изпълнявал 
ръководна длъжност не по-малко от три години, 
и има не по-малко от 4 години до придобиване 
право на пенсия за осигурителен стаж и възраст, 
за да изпълни мандата в пълен обем. 
(3) Постоянният секретар на отбраната се 
назначава от министъра на отбраната след 
подбор за срок 4 години съгласувано с минис­
тър-председателя.
(4) С акта за назначаването на постоянния 
секретар на отбраната се определя най-високата 
степен на старши по ранг държавен служител.
(5) Постоянният секретар на отбраната има 
всички права по служебно правоотношение 
освен тези, които противоречат или са несъв­
местими с неговото правно положение.“
§ 26. Член 80 се изменя така:
„Чл. 80. Постоянният секретар на отбра­
ната подпомага министъра на отбраната при 
изпълнение на функциите му по формулиране 
и изпълнение на отбранителната политика и 
управлението на човешките, материалните и 
финансовите ресурси за нейното осъществяване.“
§ 27. Член 81 се изменя така:
„Чл. 81. (1) Постоянният секретар на отбра­
ната непосредствено ръководи и отговаря за:
1. изготвянето и актуализирането на норма­
тивната уредба, регламентираща устройството 
и дейността на Министерството на отбраната;
2. отбранителното планиране, програмиране 
и бюджетиране;
3. контрола на изпълнението на бюджета;
4. планирането и контрола на изпълнението 
на проекти за строителство, доставки и услуги 
за изграждане на планирани отбранителни 
способности;
5. дейностите по международното военно 
сътрудничество;